Държавен вестник, бр. 2, 2023 г., стр. 15

БРОЙ  2	
Д Ъ Р Ж А В Е Н  В Е С Т Н И К 	
СТР.  15  
ния фонд съгласно разпоредбите на Закона 
за публичните финанси.
(4) Възстановяването на средства от разпо-
редителите с бюджет по чл. 11, ал. 9 и чл. 13, 
ал. 4 от Закона за публичните финанси по реда 
на ал. 3 може да се извърши чрез промяна на 
бюджетното взаимоотношение със съответния 
финансиращ бюджет по държавния бюджет 
и промяна на бюджетното взаимоотношение 
между централния бюджет и финансиращия 
бюджет.
(5) Първостепенните разпоредители с бю-
джет, разпоредителите с бюджет по чл. 11, 
ал. 9 от Закона за публичните финанси или 
бюджетните организации по чл. 13, ал. 4 от 
същия закон, в чиито структури е бенефици-
ентът, могат да прилагат реда по ал. 1 – 4 и 
преди изтичане на срока по ал. 1, съгласувано 
с бенефициента.
(6) След изтичане на срока по ал. 1 и при 
липса на постъпили искания за плащане от 
страна на бенефициента управляващият орган 
информира първостепенните разпоредители с 
бюджет, разпоредителите с бюджет по чл. 11, 
ал. 9 от Закона за публичните финанси или 
бюджетните организации по чл. 13, ал. 4 от 
същия закон, в чиито структури е бенефици-
ентът, за предприемане на действия по въз-
становяване на вземането по чл. 35 до края на 
съответната бюджетна година, с изключение 
на случаите, в които срокът изтича през месец 
декември на същата година и възстановяването 
може да се извърши в рамките на следващата 
бюджетна година.
(7) За вземания на стойност под 1000 лв. 
заедно с лихвата за просрочие възстановяване 
от първостепенните разпоредители с бюджет, 
разпоредителите с бюджет по чл. 11, ал. 9 от 
Закона за публичните финанси или от бюджет-
ните организации по чл. 13, ал. 4 от същия 
закон, в чиито структури е бенефициентът, се 
извършва след окончателно искане за плащане 
или при служебно приключване на проекта 
по реда на чл. 64, ал. 2 от ЗУСЕФСУ.
(8) Възстановяването по ал. 3 и 4 може 
да се извършва за вземания по чл. 35, които 
са по различни проекти или са дължими от 
различни бенефициенти в структурата на пър-
востепенните разпоредители с бюджет, разпо-
редителите с бюджет по чл. 11, ал. 9 от Закона 
за публичните финанси или от бюджетните 
организации по чл. 13, ал. 4 от същия закон. 
Информация за извършеното възстановяване 
се предоставя от разпоредителя с бюджет на 
счетоводния орган и на управляващия ор-
ган, към който е било дължимо вземането, в 
10-дневен срок от датата на възстановяване.
Чл. 43. (1) Дължими суми от бенефициен-
ти – бюджетни организации, с изключение на 
разпоредителите с бюджет по чл. 11, ал. 9 или 
бюджетните организации по чл. 13, ал. 4 от 
Закона за публичните финанси, които не са 
събрани по реда на чл. 41 и 42 до окончателно 
плащане, могат да се прихващат по реда на 
чл. 106 от Закона за публичните финанси.
(2) Управляващият орган представя инфор-
мация на счетоводния орган за дължимите 
суми съгласно ал. 1 в срок до 15 ноември на 
финансовата година, съдържаща наименова-
нието на длъжника, размера на дължимата 
сума и начислената лихва за просрочие.
(3) Счетоводният орган информира упра-
вляващия орган за предприетите действия по 
възстановяване по реда на чл. 106 от Закона 
за публичните финанси и за размера на взе-
мането, което ще бъде погасено по този ред.
(4) Възстановяването под формата на 
прихващане съгласно чл. 106 от Закона за 
публичните финанси се отразява в отчетите 
за касовото изпълнение на бюджета и смет-
ките за средствата от Европейския съюз на 
Националния фонд, доколкото такова прихва-
щане се приравнява на касов поток, съгласно 
разпоредбите на стандартите и указанията 
за отчетността на бюджетните организации, 
утвърдени съгласно чл. 164, ал. 1 от Закона 
за публичните финанси.
Чл. 44. (1) При невъзможност да се при-
ложат способите за възстановяване, посочени 
в чл. 41 – 43, управляващият орган предава 
вземането за събиране от Националната аген-
ция за приходите:
1. в 14-дневен срок от окончателно пла-
щане по проекта в случаите по чл. 35, ал. 2 
и ал. 3, т. 1;
2. в 30-дневен срок от окончателното 
плащане по проекта и влязъл в сила акт за 
установяване на публично вземане в случаите 
по чл. 35, ал. 3, т. 2.
(2) Възстановяването на неправомерна 
и несъвместима държавна помощ или на 
неправилно използвана държавна помощ се 
извършва по реда на глава шеста от Закона 
за държавните помощи.
(3) За вземания, установени за неправомер-
но получена минимална помощ или помощ, 
освободена от задължението за уведомяване 
с акт на Съвета на Европейския съюз или 
на Европейската комисия, се прилага редът, 
определен в чл. 37 от Закона за държавните 
помощи.
Раздел V
Отписване на разходи
Чл. 45. Определените финансови корекции 
и недължимо платена или надплатена, както 
и неправомерно получена или неправомерно 
усвоена сума, включително съответстващия 
им собствен принос, които касаят подлежа-
щи на верификация разходи, се намаляват от 
управляващия орган при верифициране на 
искане за плащане и не се включват в доклад 
за извършена верификация.